smcproject/ml-wiki-sentences huggingface dataset:
ആദ്യകാല ബ്ലാക് വൈറ്റ് ചിത്രങ്ങളിലും പിന്നീട് പുതിയ ചിത്രങ്ങളായ ചേട്ടത്തി , കുസൃതി കുട്ടൻ , കുഞ്ഞാലി മരക്കാർ , തച്ചോളി ഒതേനൻ , യക്ഷി , കരിനിഴൽ എന്നിവയിലെയും അഭിനയം ശ്രദ്ധേയമായി.
പിൽക്കാലത്ത് പ്രിയദർശന്റെ ചിത്രങ്ങളിൽ ഹാസ്യ വേഷങ്ങളും ചെയ്ത് വളരെ ശ്രദ്ധേയയായി.
പൂച്ചക്കൊരു മൂക്കുത്തി , ഓടരുതമ്മാവാ ആളറിയാം , ബോയിംഗ് ബോയിംഗ് , വന്ദനം തുടങ്ങിയ ചിത്രങ്ങളിലെ അഭിനയും വളരെ മികവുറ്റതായിരുനു.
അക്കാലത്ത് ബാലചന്ദ്ര മേനോൻ സംവിധാനം ചെയ്ത ചിത്രങ്ങളിലും .
അടൂർ ഗോപാലകൃഷ്ണൻ സംവിധാനം ചെയ്ത ചിത്രങ്ങളിലും സുകുമാരി ശ്രദ്ധേയയായി.
പ്രശസ്ത മലയാളം - തമിഴ് - ഹിന്ദി ചലച്ചിത്ര സംവിധായകനും തിരക്കഥാകൃത്തും ചിത്ര സംയോജകനും നിർമ്മാതാവുമായിരുന്ന എ. ഭീംസിംഗ് ആയിരുന്നു സുകുമാരിയുടെ ഭർത്താവ്.
1978 ജനുവരി 16നു അവരുടെ ഭർത്താവ് മരിച്ചു.
നടനും ഡോക്ടറുമായ സുരേഷാണ് ഏക മകൻ.
മരുമകൾ ഉമ.
വിഘ്നേശ് പേരക്കുട്ടി.
നാലു സഹോദരന്മാരും ഒരു സഹോദരിയുമുണ്ട് .
2013 ഫെബ്രുവരി 27 ന് ചെന്നൈയിലെ സ്വവസതിയിലെ പൂജാ മുറിയിൽ നിലവിളക്ക് കൊളുത്താൻ ശ്രമിക്കുമ്പോൾ പടർന്നു പിടിച്ച തീയിൽ സുകുമാരിയുടെ കൈകളിലും ശരീരത്തിലും പൊള്ളലേറ്റിരുന്നു.
ചെന്നൈയിലെ ഗ്ലോബൽ ആശുപത്രിയിലാണ് ചികിത്സയ്ക്കായി പ്രവേശിപ്പിച്ചത്.
ശരീരത്തിൽ 40 ശതമാനത്തോളം പൊള്ളലുണ്ടായിരുന്നുവെങ്കിലും സുകുമാരി അപകടനില തരണം ചെയ്തിരുന്നതായി ആശുപത്രിയിലെ ഡോക്ടർമാർ അവകാശപ്പെട്ടിരുന്നു.
എന്നാൽ വൃക്കകൾ തകരാറിലായി ഡയാലിസിസ് ചെയ്യേണ്ടി വന്നു.
ഒടുവിൽ 2013 മാർച്ച് 26ന് ഹൃദയാഘാതം മൂലം മരണം സംഭവിക്കുകയായിരുന്നു.
മുൻപ് ഹൃദയ ശസ്ത്രക്രിയയ്ക്ക് വിധേയയായിട്ടുണ്ട് .
പ്രമേഹം , രക്താതിമർദ്ദം എന്നീ ബുദ്ധിമുട്ടുകളും അവർക്കുണ്ടായിരുന്നു.
ചെന്നൈയിൽ ചികിത്സയിൽ കഴിഞ്ഞപ്പോൾ തമിഴ്നാട് മുഖ്യമന്ത്രി ജയലളിത സുകുമാരിയെ സന്ദർശിച്ചിരുന്നു .
സുകുമാരിയുടെ എല്ലാ ചികിത്സാച്ചെലവുകളും തമിഴ്നാട് സർക്കാർ കൈകാര്യം ചെയ്യുമെന്ന് ജയലളിത പറഞ്ഞിരുന്നു.
പുരസ്കാരങ്ങൾ വർഷം പുരസ്ക്കാരം സിനിമ ഭാഷ കൂടുതൽ വിവരങ്ങൾ 2011 ബഹദൂർ പുരസ്ക്കാരം 2011 കേരള ഫിലിം ക്രിറ്റിക്സ് അസോസിയേഷൻ 2010 ദേശീയ ചലച്ചിത്രപുരസ്കാരം നമ്മ ഗ്രാമം തമിഴ് മികച്ച സഹനടി 2007 കലാ രത്നം പുരസ്ക്കാരം - കല അബുദാബി 2005 ഫിലിംഫെയർ ലൈഫ് ടൈം അചീവ്മെന്റ് അവാർഡ്(സൗത്ത്) 2005 ഏഷ്യാനെറ്റ് ലൈഫ് ടൈം അചീവ്മെന്റ്റ് അവാർഡ് 2006 മാതൃഭൂമി ചലച്ചിത്ര സപര്യ പുരസ്ക്കാരം മലയാളം മാതൃഭൂമി ചലച്ചിത്രപുരസ്ക്കാരത്തിലെ പരമോന്നത ബഹുമതി 2003 പത്മശ്രീ 1990 കലാ സെൽവം പുരസ്ക്കാരം തമിഴ് തമിഴ്നാട് സർക്കാരിന്റെ പുരസ്ക്കാരം 1991 കലൈമാമണി പുരസ്ക്കാരം തമിഴ് തമിഴ്നാട് സർക്കാരിന്റെ പുരസ്ക്കാരം 1983 കേരളസംസ്ഥാന ചലച്ചിത്രപുരസ്കാരം കൂടെവിടെ കാര്യം നിസ്സാരം മലയാളം മികച്ച രണ്ടാമത്തെ നടി 1985 കേരളസംസ്ഥാന ചലച്ചിത്രപുരസ്കാരം അരപ്പട്ട കെട്ടിയ ഗ്രാമത്തിൽ മലയാളം മികച്ച രണ്ടാമത്തെ നടി 1974 കേരളസംസ്ഥാന ചലച്ചിത്രപുരസ്കാരം മലയാളം മികച്ച രണ്ടാമത്തെ നടി ആ വർഷമിറങ്ങിയ ഒന്നിലധികം സിനിമകളിലെ അഭിനയത്തിന് 1979 കേരളസംസ്ഥാന ചലച്ചിത്രപുരസ്കാരം മലയാളം മികച്ച രണ്ടാമത്തെ നടി ആ വർഷമിറങ്ങിയ ഒന്നിലധികം സിനിമകളിലെ അഭിനയത്തിന് 1979 കേരള ഫിലിം ക്രിറ്റിക്സ് അവാർഡ് ഏഴു നിറങ്ങൾ മലയാളം മികച്ച സഹനടി 1982 കേരള ഫിലിം ക്രിറ്റിക്സ് അവാർഡ് ചിരിയോ ചിരി മലയാളം മികച്ച സഹനടി 1985 കേരള ഫിലിം ക്രിറ്റിക്സ് അവാർഡ് അരപ്പട്ട കെട്ടിയ ഗ്രാമത്തിൽ മലയാളം മികച്ച സഹനടി അഭിനയിച്ച ചലച്ചിത്രങ്ങൾ അവലംബം ↑ 1 2 3 http://www.weblokam.com/cinema/profiles/0610/06/1061006018_3.htm Archived 2007-02-22 at the Wayback Machine .
Weblokam profile ↑ ↑ http://www.weblokam.com/news/keralam/0302/02/1030202054_1.htm Archived 2007-02-22 at the Wayback Machine .
Weblokam news ↑ A. Bhimsingh - IMDb 1 2 3 4 5 ↑ meets actress Sukumari in hospital ↑ "സുകുമാരിക്ക്‌ ബഹദൂർ പുരസ്കാരം" Archived 2012-03-21 at the Wayback Machine .
(in Malayalam).
Veekshanam .
Retrieved 16 April 2011.
↑ ↑ ↑ ഏഷ്യാനെറ്റ് അവാർഡുകൾ - വിക്കിപീഡിയ ↑ 26 മാർച്ച് 2013 - ലെ മാതൃഭൂമി പത്രവാർത്ത, പേജ് - 17, ലേഖനം തലക്കെട്ട് - മാതൃഭൂമിയുമായി ഹൃദയബന്ധം പുറത്തേക്കുള്ള കണ്ണികൾ Sukumari എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Sukumari on imdb An article on Sukumari Archived 2008-03-11 at the Wayback Machine .
സുകുമാരി (നോവൽ) ഇംഗ്ലീഷ് വിലാസം https://ml.wikipedia.org/wiki/Sukumari_(Novel)
മലയാളത്തിലെ ആദ്യകാല നോവലുകളിലൊന്നാണ് 1897 -ൽ പുറത്തിറങ്ങിയ സുകുമാരി .
ബാസൽ മിഷൻ പ്രസ്സ് മംഗലാപുരത്തു നിന്നും പ്രസിദ്ധീകരിച്ച പുസ്തകത്തിന്റെ രചയിതാവ് ജോസഫ് മൂളിയിൽ ആണ്.
കേരളത്തിലെ ജർമ്മൻ മിഷൻ വേലയുടെ ആരംഭകാലത്തെ വർണ്ണിക്കുന്ന ഒരു കഥ എന്നാണ് രചയിതാവ് ഇതിനെ വിശേഷിപ്പിക്കുന്നത്.
കീഴ്ജാതിയിൽനിന്ന് ക്രിസ്തുമതം സ്വീകരിച്ച ഒരുവൻ ലിംഗക്രമത്തിന്റെ വക്താവായി നോവലിൽ എഴുതപ്പെട്ടിരിക്കുന്നു.
ജാതിവ്യത്യാസത്തെയും അസമത്വത്തെയും ന്യായീകരിച്ച ജാതിക്രമവുമൊക്കെ നോവലിൽ ഇതിവൃത്തമാകുന്നു.
അവലംബം 1897 – സുകുമാരി – ജോസഫ് മൂളിയിൽ, ഗ്രന്ഥപ്പുര, ഷിജു അലക്സ് പുറത്തേക്കുള്ള കണ്ണികൾ പുസ്തകം ടൂബിങ്ങൻ യൂണിവേഴ്സിറ്റി സൈറ്റിൽ പുസ്തകം വിക്കിമീഡിയ കോമൺസിൽ
സുകുമാരി നരേന്ദ്രമേനോൻ ഇംഗ്ലീഷ് വിലാസം https://ml.wikipedia.org/wiki/Sukumari_Narendramenon
മലയാളിയായ കർണാടക സംഗീതജ്ഞയാണ് സുകുമാരി നരേന്ദ്രമേനോൻ .
കേരള കലാ മണ്ഡലത്തിന്റെ നൃത്ത സംഗീതത്തിനുള്ള  2017 ലെ പുരസ്കാരം ലഭിച്ചിട്ടുണ്ട്.
1944ൽ പാലക്കാട്‌ ജില്ലയിലെ മണ്ണൂരിൽ പാരമ്പര്യ സംഗീതകുടുംബത്തിലായിരുന്നു അവരുടെ ജനനം.
രാമവർമ്മ തമ്പാന്റെയും ചിന്നമണി നേത്യാരുടെയും മകളാണ്.
അമ്മയും അമ്മൂമ്മയും സംഗീതജ്ഞരായിരുന്നു.
പ്രമുഖ സംഗീതജ്ഞനായ മണ്ണൂർ രാജകുമാരനുണ്ണി സഹോദരനാണ്.
ടൈഗർ വരദാചാരിയുടെ ശിഷ്യനായ പി.ആർ. സുബ്രഹ്മണ്യം, മുസിരി സുബ്രഹ്മണ്യയ്യർ , തിരുപ്പാമ്പരംസ്വാമിനാഥ പിള്ളൈ , ചിറ്റൂർ സുബ്രഹ്മണ്യപിള്ളൈ , ടി.ബൃന്ദ തുടങ്ങിയ പ്രശസ്ത സംഗീതജ്ഞരുടെ ശിക്ഷണത്തിലും സംഗീതം അഭ്യസിച്ചു.
ചെമ്പൈവൈദ്യനാഥ ഭാഗവതരിൽ നിന്ന്‌ ഏതാനും കൃതികളും സ്വായത്തമാക്കി.
ചെന്നൈ അഡയാറിലെ സെൻട്രൽ കോളേജ്‌ ഓഫ്‌ കർണ്ണാടിക്‌ മ്യൂസിക്കിൽനിന്ന്‌ ഫസ്റ്റ്‌ ക്ലാസ്സോടെ സംഗീത വിദ്വാൻ പാസ്സായി.
1960ൽ നീലേശ്വരം രാജാസ്‌ ഹൈസ്ക്കൂളിലും പിന്നീട്‌ പാലക്കാട്‌ മ്യൂസിക്ക്‌ കോളേജിലും സംഗീതാധ്യാപികയായി.
1963 മുതൽ കേരള കലാമണ്ഡലത്തിൽ സംഗീതാധ്യാപികയായി.
കലാമണ്ഡലത്തിലെ നൃത്തവിദ്യാർത്ഥികളുടെ കൂടെ പാടാൻ വേണ്ടി കലാമണ്ഡലത്തിൽനിന്ന്‌ നൃത്തസംഗീതം പഠിച്ചു.
1975ൽ കവി പി.ടി. നരേന്ദ്രമേനോൻ വിവാഹം കഴിച്ചു.
വിവാഹശേഷം കലാമണ്ഡലത്തിലെ ജോലി അവർ  രാജിവച്ചു.
1962 മുതൽക്കുതന്നെ സുകുമാരി കച്ചേരികൾ അവതരിപ്പിച്ചിരുന്നു.
യുകെ,യുഎസ്‌എ, യുഎഇ, ഫ്രാൻസ്‌, മലേഷ്യ, സിംഗപ്പൂർ, മൗറീഷ്യസ്‌, നൈജീരിയ തുടങ്ങിയ നിരവധി രാജ്യങ്ങളിലും അവർ കച്ചേരി അവതരിപ്പിച്ചിട്ടുണ്ട്‌.
ഇതിനിടെ ശ്രീലങ്കൻ ടിവി ചാനലായ രൂപവാഹിനിക്കുവേണ്ടിയും സുകുമാരി പാടി.
എംടിയുടെ നിർമ്മാല്യം എന്ന ചിത്രത്തിൽ  അവർ ആലപിച്ച ' പനിമതി മുഖി ബാലെ ....'
എന്ന സ്വാതിതിരുനാൾ പദം ശ്രദ്ധേയമായിരുന്നു.
ദൂരദർശനിൽ സംപ്രേഷണം ചെയ്ത എംടിയുടെ നാലുകെട്ട്‌ എന്ന സീരിയലിലും അവർ പാടിയിട്ടുണ്ട്‌.
പുരസ്കാരങ്ങൾ കേരള കലാ മണ്ഡലത്തിന്റെ നൃത്ത സംഗീതത്തിനുള്ള  2017 ലെ പുരസ്കാരം ഭാരത സർക്കാർ സാംസ്ക്കാരിക വകുപ്പിന്റെ സീനിയർ ഫെല്ലോഷിപ് കേരള സംഗീത നാടക അക്കാദമി പുരസ്കാരം വിദ്യാധിരാജ പുരസ്ക്കാരം അവലംബം ↑ https://www.madhyamam.com/local-news/thrissur/566890 ↑ http://www.kalamandalam.org/Admin/Downloads/341_8567.pdf
സുകന്യ (ച്യവനപത്നി) ഇംഗ്ലീഷ് വിലാസം https://ml.wikipedia.org/wiki/Sukanya
വൈവസ്വതമനുവിന്റെ പുത്രന്മാരിൽ പ്രസിദ്ധനായ രാജാവായിരുന്നു ശര്യാതി .
വരുന്ന മന്വന്തരങ്ങളിൽ സാവർണ്ണിമനുക്കളിൽ ഒരാളായി തീരുമെന്നു ബ്രഹ്മവാക്യം ഉണ്ട് ശര്യാതിക്ക്.
അദ്ദേഹത്തിന്റെ ഏകപുത്രിയായിരുന്നു സുകന്യ .
സുകന്യക്ക് 14 വയസ്സു പ്രയമുള്ളപ്പോൾ അടുത്തുള്ള കാട്ടിൽ തോഴിമാരൊത്ത് പോകുകയും, അവരുടെ കളികൾക്കിടയിൽ അടുത്തു കണ്ട ഒരു വലിയ മരത്തിന്റെ ചുവട്ടിലെ വലിയ ഒരു ചിതൽപ്പുറ്റ് അവളുടെ ശ്രദ്ധയിൽപെട്ടു.
അടുത്തുചെന്നു നോക്കിയപ്പോൾ ചിതൽപ്പുറ്റിനുള്ളിൽ ചെറിയ രണ്ടു പ്രകാശങ്ങൾ മിന്നാമിനുങ്ങളെപ്പോലെ തിളങ്ങുന്നതായി അവൾക്കു തോന്നി.
കൗതുകം തോന്നിയ അവൾ ചെറിയ മുൾകമ്പുപയോഗിച്ച് രണ്ടു പ്രകാശങ്ങളിലും ശക്തിയായി മാറിമാറികുത്തി.
ആ സമയം പുറ്റിൽനിന്നും ഒരു നേരിയ ദയനീയയശബ്ദം പുറത്തുവന്നു.
അതുകേട്ട് അവൾ പേടിച്ച് അവിടെ നിന്നും ഓടിപോയി.
മഹാഭാരതത്തിലും ദേവിഭാഗവതത്തിലും ഈ കഥ വിശദമായി പറയുന്നു.
സുകന്യ ഈ കാര്യം പേടിതോന്നിയതിനാൽ ആരോടും പറഞ്ഞില്ല.
ആ ചിതൽപ്പുറ്റിലുണ്ടായിരുന്നത് ബ്രഹ്മപുത്രനായ ഭൃഗുമഹർഷിക്ക് ഖ്യാതിയിൽ ജനിച്ച പുത്രനായ ച്യവനൻ ആയിരുന്നു.
അദ്ദേഹത്തിന്റെ കണ്ണുകളായിരുന്നു സുകന്യ കമ്പുകൾ കൊണ്ട് കുത്തിപൊട്ടിച്ചത്.
പക്ഷേ ദയാലുവായ അദ്ദേഹത്തിന് ആരോടും ഒരു പരിഭവവും തോന്നാതെ തന്റെ തപസ്സു തുടർന്നു പോന്നു.
പക്ഷേ അതിനുശേഷം ശര്യാതിയുടെ രാജ്യത്തും രാജകൊട്ടാരത്തിലും തുടർച്ചയായി അനിഷ്ടസംഭവങ്ങൾ ഉണ്ടായിക്കൊണ്ടെയിരുന്നു.
തന്റെ രാജ്യത്തും ജനങ്ങൾക്കും തന്നിക്കുതന്നെയും വന്ന ഈ മാറ്റത്തിന്റെ ഉറവിടം രാജാവ് പെട്ടെന്നുതന്നെ കണ്ടത്തി.
കാരണം മനസ്സിലാക്കിയ രാജാവും മന്ത്രിപ്രമുഖന്മാരും ച്യവനനെ കാണ്ട് മാപ്പ് അപേക്ഷിച്ചു.
പക്ഷേ മുനിവര്യൻ ശാന്തമായി മറുപടി പറഞ്ഞത് ശര്യാതിയുടെ ഏകപുത്രിയെ വിവാഹംചെയ്തു കൊടുക്കണം എന്നാണ്.
ഇതിനു മറുപടി പറയാതെ രാജാവും പരിവാരങ്ങളും തിരിച്ചു കൊട്ടാരത്തിലേക്ക് മടങ്ങി.
മറ്റുള്ളവരിൽ നിന്നും ച്യവനന്റെ ആവശ്യം മനസ്സിലാക്കിയ സുകന്യ വിവാഹത്തിനു സമ്മതിക്കുകയും, ശര്യാതിയെ അതിനു നിർബന്ധിക്കുകയും ചെയ്തു.
ശര്യാതി മനസ്സില്ലാ മനസ്സോടെ സുകന്യയെ ച്യവനനു വിവാഹം ചെയ്തു കൊടുത്തു.
രാജകീയ സൗകര്യങ്ങൾ എല്ലാം ഉപേക്ഷിച്ച് ച്യവനനൊപ്പം മരവുരിയുടുത്ത് സുകന്യ കാട്ടിലെ ആശ്രമത്തിലേക്ക് താമസം മാറ്റി.
ദിവസങ്ങൾ കടന്നുപോയി സുകന്യയുടെ കരങ്ങൾ ച്യവനനു കണ്ണുകളായി, അവർ സുഖമായി പരിഭവങ്ങൾ ഒന്നും കൂടാതെ ആശ്രമത്തിൽ കഴിഞ്ഞു പോന്നു.
ഒരിക്കൽ ദേവവൈദ്യന്മാരായ അശ്വിനീ ദേവന്മാർ ആശ്രമപരിസരത്തു വരികയും സുന്ദരിയായ സുകന്യയെ കാണുകയും ചെയ്തു.
സുകന്യയുടെ സൗന്ദര്യത്തിൽ മയങ്ങിയ അശ്വനിദേവന്മാർ അവളെ സ്വന്തമാക്കാനായി സമീപിച്ച് ആഗ്രഹം അവളോട് പറഞ്ഞു.
സുകന്യ വിവാഹിതയാണന്നും ഭർത്താവ് ച്യവനമുനിയാണന്നും അവൾ മറുപടി പറഞ്ഞെങ്കിലും നിരന്തരം വിവാഹാഭ്യർത്ഥനയുമായി അവർ പിറകേ കൂടി.
അവൾ താൻ പതിവ്രതയാണന്നും ഭർത്താവല്ലാതെ വേറെ ഒരു പുരുഷനോടും തനിക്ക് പ്രിയം ഇല്ലന്നും പുറമേ കാണുന്ന സൗന്ദര്യമല്ല എന്നെ ഭർത്താവിനോട് അടുപ്പിക്കുന്നതെന്നും അവൾ അറിയിച്ചു.
നീ പതിവ്രതയെങ്കിൽ, ബാഹ്യസൗന്ദര്യമല്ല നീ കാണുന്നതെങ്കിൽ നീ നിന്റെ ഭർത്താവിനെ ഏതു വേഷത്തിലും തിരിച്ചറിയുമല്ലോ, നീ കണ്ടുപിടിക്കു നിന്റെ ഭർത്താവിനെ എന്നു പറഞ്ഞ് അശ്വനികുമാരന്മാർ ഇരുവരും, അടുത്തു നിന്ന ച്യവനമഹർഷിയും അടുത്തുള്ള തടാകത്തിലേക്ക് ഇറങ്ങി മുങ്ങി.
നിമിഷങ്ങൾക്കകം മൂവരും രൂപം മാറി ഒരുപോലെയുള്ള മൂന്നു കുമാരന്മാരായി പൊങ്ങിവന്നു.
സുകന്യ, മുന്നിൽ  പരന്നു കിടക്കുന്ന തടാകത്തിൽ നിലകൊള്ളുന്ന ഒരു പോലുള്ള മൂന്നു സുന്ദരന്മാരെയും മാറിമാറി നോക്കി.
അവൾ അത്ഭുതപ്പെട്ടു, മൂന്നുപേരും ഒരേപോലെ വശ്യമായി പുഞ്ചിരിച്ചുകൊണ്ടു മൊഴിഞ്ഞു, 'സുകന്യേ, ഞാനാണ് ച്യവനൻ. സംശയം വേണ്ട. എന്നെ സ്വീകരിക്കാം നിനക്ക്'.
സുകന്യ മൂന്നുപേരെയും മാറിമാറി നോക്കി, ഇതിനു മുൻപ്‌ കണ്ടിട്ടേയില്ലാത്ത മുന്നു സുന്ദരന്മാർ, മൂവരും ഒരുപോലെ.
അവൾ പരാശക്തിയായ ജഗദംബികയെ പ്രാർത്ഥിച്ചു.
(ദേവിയുടെ അനുഗ്രഹത്താൽ സുകന്യക്കു മനസ്സിലായി ദേവകുമാരന്മാർക്ക് മിഴികൾ അടയാറില്ലത്രെ).
ച്യവനമഹർഷിയെ മനസ്സിലാക്കാൻ കഴിഞ്ഞ സുകന്യയേയും ച്യവനനേയും അശ്വനികുമാരന്മാർ അനുഗ്രഹിച്ച് യാത്രയായി.
(ച്യവനമഹർഷിയ്ക്ക് നിത്യയൗവനശക്തി നൽകിയതുമായി ബന്ധപ്പെടുത്തിയാണ് ച്യവനപ്രാശം എന്ന ഔഷധകൂട്ടിനു ആ പേർ കിട്ടിയത്) അവലംബം ദേവിഭാഗവതം -- ശര്യാതി പുരാണം -- ഡോ.പിഎസ്.
നായർ -- വിദ്യാരംഭം പബ്ലിഷേസ് മഹാഭാരതം --  ച്യവനമഹർഷിയുടെ ഉത്ഭവം -- ഡോ.പിഎസ്.
നായർ -- വിദ്യാരംഭം പബ്ലിഷേസ്
സുകന്യ സമൃദ്ധി യോജന വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
സുകന്യാ സമൃദ്ധി അക്കൗണ്ട് എങ്ങനെ തുറക്കാം?
പെൺകുട്ടിയുടെ മാതാവിനോ പിതാവിനോ മറ്റു രക്ഷകർത്താവിനോ ഈ അക്കൗണ്ട് കുട്ടിയുടെ പേരിൽ തുറക്കാവുന്നതാണ്.
രണ്ടു പെൺകുട്ടികൾ വരെ ഉള്ളവർക്കാണ് ഇത് തുറക്കാവുന്നതെങ്കിലും രണ്ടാമത്തെ ഇരട്ട കുട്ടികളുള്ളവർക്ക് അംഗീകൃത മെഡിക്കൽ സർട്ടിഫിക്കറ്റ് ഹാജരാക്കിയാൽ ഈ വ്യവസ്ഥയിൽ ഇളവ് ലഭിക്കുന്നതാണ്.
സുകന്യ സമൃദ്ധി യോജന അക്കൗണ്ട് – കൂടുതൽ വിവരങ്ങൾ
അക്കൗണ്ട് കൈമാറ്റം:
കുറഞ്ഞത് 250 രൂപ നിക്ഷേപിച്ച് ഈ അക്കൗണ്ട് തുറക്കാവുന്നതാണ്.
പെൺകുട്ടി ഇന്ത്യക്കകത്ത് എവിടെ മാറിത്താമസിച്ചാലും ആ സ്ഥലത്തേക്ക് അക്കൗണ്ട് മാറ്റാവുന്നതാണ്.
കുറഞ്ഞ നിക്ഷേപം: 250 രൂപ നിക്ഷേപിച്ച് അക്കൗണ്ട് തുറക്കാവുന്നതാണ്.
പരമാവധി 150,000 വരെ നിക്ഷേപിക്കാവുന്നതാണ്.
ഒരു ധനകാര്യ വർഷത്തിൽ എത്ര പ്രാവശ്യം വേണമെങ്കിലും പണം നിക്ഷേപിക്കാവുന്നതാണ്.
അർഹതയുടെ പ്രായപരിധി
പത്തു വയസ്സുവരെയുള്ള പെൺകുട്ടികൾക്കാണ് അക്കൗണ്ടിന് അർഹത.
2014 ഡിസംബർ 2നാണ് ഈ പദ്ധതി തുടങ്ങിയത്.
അന്ന് 2015 ഡിസംബർ ഒന്നിനകം പദ്ധതിയിൽ ചേരുന്ന കുട്ടികൾക്ക് ഒരു വർഷത്തെ ഗ്രേസ് അനുവദിച്ചിരുന്നു.
അതായത് 2003 ഡിസംബർ 2 നും 2003 ഡിസംബർ ഒന്നിനും ഇടക്ക് ജനിച്ച കുട്ടികളെയും പദ്ധതിയിൽ ചേർക്കാൻ അനുവദിച്ചിരുന്നു.
ഈ പദ്ധതിയിൽ ചേരാനും അത് തുടരാനും പദ്ധതിയുടെ കാലാവധിക്കകത്ത് പെൺകുട്ടി ഇന്ത്യയിൽ താമസിക്കുന്നതവണമെന്നു നിർബന്ധമുണ്ട്.
അക്കൗണ്ടിലെ പേര്
സുകന്യ സമൃദ്ധി പദ്ധതി പെൺകുട്ടിയുടെ പേരിലായിരിക്കണം തുടങ്ങുന്നത്.
രക്ഷാകർത്താവ് പദ്ധതിയിൽ സമ്പാദ്യം നിക്ഷേപിക്കുന്ന നിക്ഷേപകൻ മാത്രമായിരിക്കും.
ഒരു പെൺകുട്ടി, ഒരു അക്കൗണ്ട്.
ഒരു കുട്ടിയുടെ പേരിൽ ഒരൊറ്റ അക്കൗണ്ട് മാത്രമേ തുടങ്ങാൻ കഴിയുകയുള്ളൂ.
അക്കൗണ്ട് എവിടെ തുടങ്ങാം: സുകന്യാ സമൃദ്ധി അക്കൗണ്ട് പോസ്റ്റ് ഓഫീസുകളിലും ദേശസാൽകൃത, വാണിജ്യ ബാങ്കുകളിലിയും തുടങ്ങാം.
പണം ക്യാഷായോ ചെക്കായോ ഡ്രാഫ്റ്റായോ നിക്ഷേപിക്കാവുന്നതാണ്.
അക്കൗണ്ടിൽ മിനിമം തുക നിക്ഷേപിക്കാൻ പരാജയപ്പെട്ടാൽ വിഷമിക്കേണ്ട.
കുടിശ്ശിക വന്ന തുകക്കൊപ്പം 50 രൂപ പിഴ അടച്ചു അക്കൗണ്ട് പുനരുജ്ജീവിപ്പിക്കാവുന്നതാണ്.
ആർക്കൊക്കെ നിക്ഷേപിക്കാം ?
10 വയസ് കഴിയാത്ത പെൺകുട്ടിയുടെ പേരിൽ രക്ഷിതാക്കൾക്ക് നിക്ഷേപം നടത്താം.
ഒരുവർഷത്തെ ഗ്രേസ് പിരിയഡ് ഈവർഷത്തെ ബജറ്റിൽ അനുവദിച്ചിട്ടുണ്ട്.
അതുപ്രകാരം 2015 ഡിസംബർ ഒന്നിന് 11 വയസ്സ് കവിയാത്തവർക്ക് പദ്ധതിയിൽ ചേരാം.
2003 ഡിസംബർ രണ്ടിനു മുമ്പ് ജനിച്ചവർക്ക് ചേരാൻ കഴിയില്ലെന്ന് ചുരുക്കം.
പെൺകുട്ടികളുടെ സാമ്പത്തിക സുരക്ഷിതത്വം ഉറപ്പാക്കുന്നതിന്‌ കേന്ദ്ര സർക്കാർ പുതിയ സമ്പാദ്യ പദ്ധതി പുറത്തിറക്കിയിരിക്കുകയാണ്‌.
സുകന്യ സമൃദ്ധി അക്കൊണ്ട്‌ (എസ്‌എസ്‌എ).
പെൺകുട്ടികളുടെ ഉന്നത വിദ്യാഭ്യാസം, വിവാഹം എന്നിവ സുഗമമായി നടത്തുവാൻ മാതാപിതാക്കളെ പ്രാപ്‌തരാക്കുകയെന്ന ലക്ഷ്യത്തോടെയാണ്‌ ഈ പദ്ധതി ഗവണ്മെന്റ്‌ രൂപപ്പെടുത്തിയിട്ടുളളത്‌.
മറ്റൊരു ചെറുകിട സമ്പാദ്യപദ്ധതിയെന്നു വേണമെങ്കിൽ പറയാം.
നിലവിലുള്ള മിക്ക നിക്ഷേപ അവസരങ്ങളെക്കാളും മെച്ചപ്പെട്ടതാണ് ഈ നിക്ഷേപ പദ്ധതി.
പത്തു വയസ്സിൽ താഴെയുള്ള പെൺകുട്ടികളുടെ പേരിൽ അച്ഛനമ്മമാർക്കോ രക്ഷിതാക്കൾക്കോ സുകന്യ അക്കൗണ്ടുകൾ തുടങ്ങാം.
ഓരോ വർഷവും ചുരുങ്ങിയത് 1000 രൂപയിൽ തുടങ്ങി പരമാവധി 1.5 ലക്ഷം രൂപവരെ സുകന്യ അക്കൗണ്ടിൽ നിക്ഷേപിക്കാം.
100 രൂപയുടെ ഗുണിതങ്ങളായി ഒരുവർഷം എത്ര തവണ വേണമെങ്കിലും അടയ്ക്കാം.
എല്ലാ തപാൽ ഓഫീസുകളിലും ഈ അക്കൗണ്ട് തുടങ്ങാനുള്ള അവസരമുണ്ട്.
പദ്ധതി വിവരങ്ങൾ Serial Number Financial Year Date Range Interest Rate Minimum Investment Maximum Investment 1 2014-15 01/04/2014 to 31/03/2015 9.1 % ₹ 1,000/- ₹ 1,50,000/-
“പെൺകുട്ടികളുടെ ശോഭനമായ ഭാവി ക്കായി”
പെൺകുട്ടികൾക്കായുള്ള ഡിപ്പോസിറ്റ് സ്കീം ആണ് സുകന്യ സമൃദ്ധി യോജന.
പ്രധാന മന്ത്രിയുടെ ഇന്ത്യയെ ശാക്തീകരിക്കൽ എന്ന പരിപാടിയുമായി ഇതിനെ ബന്ധപ്പെടുത്തിയിരിക്കുന്നു.
ബേട്ടി ബച്ചാവോ ബേട്ടി പഡാവോ എന്ന പരിപാടി 9% പലിശ നിരക്ക് പെൺകുട്ടികൾക്കായി നീക്കിവച്ചിട്ടുണ്ട്.
പദ്ധതി തുടങ്ങിയതിന് ശേഷം 1.8 ലക്ഷം അക്കൌണ്ടുകൾ തുറന്നു.
ഇൻകം ടാക്സ് ഇല്ല എന്നതാണ് ഇതിൻറെ പ്രത്യേകത.
മകൾക്കുവേണ്ടി സമ്പാദിക്കുക – “ബേട്ടി ബചാവോ, ബേട്ടി പടാവൊ” യുടെ തുടർച്ചയായി പ്രധാനമന്ത്രി നരേന്ദ്ര മോഡി സുകന്യ സമൃദ്ധി അക്കൗണ്ട് സ്കീം എന്നപേരിൽ ഒരു ചെറുകിട സമ്പാദ്യ പദ്ധതി ആവിഷ്കരിക്കുകയുണ്ടായി.
2008 നും 2013 നും ഇടക്ക് കുടുംബ സമ്പാദ്യം 38%ൽ നിന്ന് 30% ആയി കുറഞ്ഞ സാഹചര്യം കൂടി പരിഹരിക്കുന്നതിനുള്ള ഉദ്ദേശത്തോടുകൂടിയാണ് നടപ്പാക്കിയത് ഈ പദ്ധതി.
പെൺകുട്ടികളുടെ വിദ്യാഭ്യാസം, വിവാഹം എന്നിങ്ങനെയുള്ള ഭാവി ആവശ്യങ്ങൾക്ക് മാതാപിതാക്കളെ സജ്ജമാക്കാൻ ഉദ്ദേശിച്ചുള്ളതാണ് ഈ പദ്ധതി.
പത്തുവയസ്സുവരെയുള്ള പെൺകുട്ടികൾക്കായി കേന്ദ്രസർക്കാർ ആവിഷ്കരിച്ച നിക്ഷേപപദ്ധതി സുകന്യ സമൃദ്ധി അക്കൗണ്ടുകൾ തുറക്കാനുള്ള സൗകര്യം ഉൾപ്പെടെ എല്ലാ പോസ്റ്റ്ഓഫീസുകളിലും ഏർപ്പെടുത്തി.
രക്ഷാകർത്താവിന് പെൺകുട്ടിയുടെ പേരിൽ പോസ്റ്റ്ഓഫീസിൽ അക്കൗണ്ട് തുറക്കാം.
അക്കൗണ്ട് തുറക്കാൻ വേണ്ട കുറഞ്ഞ തുക 1000 രൂപയാണ്.
100 രൂപയുടെ ഗുണിതങ്ങളായി പിന്നിടുള്ള നിക്ഷേപങ്ങൾ നടത്താം.
ഒരു സാമ്പത്തികവർഷം കുറഞ്ഞത് 1000 രൂപ എങ്കിലും നിക്ഷേപിക്കണം.
പരമാവധി 1,50,000 രൂപ ഒരു സാമ്പത്തികവർഷം നിക്ഷേപിക്കാൻ കഴിയും.
അക്കൗണ്ട് തുടങ്ങി 14 വർഷംവരെ നിക്ഷേപം നടത്തിയാൽ മതി.
21 വർഷം പൂർത്തിയാകുമ്പോൾ നിക്ഷേപത്തുകയും പലിശയും തിരികെ ലഭിക്കും.
നിക്ഷേപത്തിന് ഇപ്പോൾ 7.8
ശതമാനം നിരക്കിൽ പലിശ ലഭിക്കും.
പെൺകുട്ടിക്ക് 18വയസ്സ് കഴിയുമ്പോൾ അവരുടെ ഉന്നത വിദ്യാഭ്യാസ ആവശ്യങ്ങൾക്കായി മുൻ സാമ്പത്തികവർഷം വരെയുള്ള നിക്ഷേപത്തിന്റെ 50 ശതമാനംവരെ പിൻവലിക്കാം.
പെൺകുട്ടിയുടെ വിവാഹസമയത്ത് ഈ അക്കൗണ്ട് ക്ലോസ് ചെയ്യാം.
അക്കൗണ്ട് തുറക്കാൻ ഏറ്റവും അടുത്തുള്ള പോസ്റ്റ് ഓഫീസ് സന്ദർശിക്കുക .
രക്ഷാകർത്താവിൻറെ 3 ഫോട്ടോയും ആധാർ കാർഡും കുട്ടിയുടെ ജനന സർട്ടിഫിക്കറ്റ് എന്നിവയും അപേക്ഷയ്ക്ക് ഒപ്പം നൽകണം.
സുകന്യ അക്കൗണ്ടിൽ ഓരോ വർഷവും അടയ്ക്കുന്ന തുകയ്ക്ക് രക്ഷിതാവിന് നികുതി ഇളവ് ലഭിക്കും.
ആദായ നികുതി വകുപ്പ് 80(സി) പ്രകാരം മറ്റ് അനുവദനീയമായ നിക്ഷേപങ്ങൾക്ക് ഒക്കെക്കൂടി ലഭ്യമായ 1.5 ലക്ഷം രൂപ വരെയുളള പരിധിക്കുളളിൽ മാത്രമേ ആദായ നികുതി ഇളവ് ലഭിക്കുന്നുളളു എന്ന പോരായ്മയുണ്ട്.
സുകന്യ നിക്ഷേപത്തിന് ലഭിക്കുന്ന വാർഷിക പലിശയ്ക്കും വട്ടമെത്തുമ്പോൾ ലഭിക്കുന്ന തുകയ്ക്കും ആദായ നികുതി നൽകേണ്ടതില്ല.
പ്രധാനമന്ത്രിയുടെ ബേടി ബച്ചാവോ ബേടി പഠാവോ പദ്ധതിയുടെ ഭാഗമായി കഴിഞ്ഞ ജനവരിയിലാണ് പദ്ധതി തുടങ്ങിയത്.
80 സിപ്രകാരം സുകന്യ പദ്ധതിക്ക് നേരത്തെതന്നെ നികുതിയിളവ് നൽകിയിരുന്നുഎങ്കിലും പദ്ധതിയിൽനിന്ന് ലഭിക്കുന്ന വരുമാനത്തിനുകൂടി ഇത്തവണത്തെ ബജറ്റിലാണ് നികുതിയിളവ് പ്രഖ്യാപിച്ചത്.
സുഖോയി എസ്.യു.-30 എം.കെ.ഐ. ഇംഗ്ലീഷ് വിലാസം https://ml.wikipedia.org/wiki/Sukhoi_Su-30MKI
റഷ്യൻ കംപനി
സുഖോയി വികസിപ്പിച്ച ഒരു ദീർഘദൂര യുദ്ധവിമാനമാണ് സുഖോയി Su-30MKI (നാറ്റോ നാമം:ഫ്ലാങ്കർ എച്ച്).
സുഖോയിൽ നിന്നുമുള്ള അനുമതിയോടെ ഇന്ത്യയിലെ ഹിന്ദുസ്ഥാൻ എയ്റോനോട്ടിക്‌സ് ലിമിറ്റഡ് ഈ യുദ്ധവിമാനം നിർമ്മിക്കുന്നത്.
സുഖോയി Su-30 യുദ്ധവിമാനത്തിൻറെ വകഭേദമാണ് സുഖോയി Su-30MKI.
MKI എന്നതിൻറെ പൂർണ്ണരൂപം "Modernizirovannyi=Modernized, Kommercheskiy=Commercial, Indiski= Indian" എന്നതാണ്.
സുഖ്ദേവ് ഇംഗ്ലീഷ് വിലാസം https://ml.wikipedia.org/wiki/Sukhdev_Thapar സുഖ്‌ദേവ്
ഭഗത് സിംഗിന്റെ വളരെ അടുത്ത സഹപ്രവർത്തകനായിരുന്നു സുഖ്ദേവ് (ജീവിതകാലം: 15 മെയ് 1907 - മാർച്ച് 23, 1931).
ലാഹോർ കേന്ദ്രമാക്കി പ്രവർത്തിച്ചിരുന്ന റെവല്യുഷണറി പാർട്ടിയിൽ അദ്ദേഹം സജീവമായി പ്രവർത്തിച്ചിരുന്നു.
ഭഗത്‌ സിംഗിനെപ്പോലെ അദ്ദേഹവും വിപ്ലവ പ്രവർത്തനങ്ങളിൽ സജീവ സാന്നിധ്യമായിരുന്നു.
1928 -ൽ ജെ. പി സൗണ്ടേർസ് എന്ന ബ്രിട്ടീഷ് പോലീസുദ്യോഗസ്ഥനെ വധിക്കാൻ ഭഗത്സിംഗിനും രാജ്ഗുരുവിനും ഒപ്പം സുഖ്‌ദേവും ഉണ്ടായിരുന്നു.
പുറത്തേക്കുള്ള കണ്ണികൾ http://sankalpindia.net/drupal/?q=node/1046%5Bപ്രവർത്തിക്കാത്ത+കണ്ണി%5D http://www.mapsofindia.com/who-is-who/history/sukhdev.html
സുഖോതായ് സാമ്രാജ്യം ഇംഗ്ലീഷ് വിലാസം https://ml.wikipedia.org/wiki/Sukhothai_Kingdom
സുഖോതായ് സാമ്രാജ്യം വടക്കൻ മദ്ധ്യ തായ്ലൻഡിലെ സൂഖോതായി നഗരത്തിനു ചുറ്റുമായി നിലനിന്നിരുന്ന ഒരു ആദ്യകാല സാമ്രാജ്യമായിരുന്നു.
1238 മുതൽ 1438 വരെയുള്ള കാലഘട്ടത്തിലായിരുന്ന ഈ സാമ്രാജ്യം നിലവിലുണ്ടായിരുന്നത്.
ഇപ്പോൾ തമ്പോൻ മുയെയാങ് കായോയിലുള്ള സുഖോതായ്ക്ക് 12 കിലോമീറ്റർ അകലെയായി സ്ഥിതിചെയ്യുന്ന പഴയ തലസ്ഥാനത്തിന്റെ നാശാവശിഷ്ടങ്ങൾ ഇപ്പോൾ യുനെസ്കോ വേൾഡ് ഹെറിറ്റേജ് ഹിസ്റ്റോറിക് പാർക്ക് ആയി പ്രഖ്യാപിക്കപ്പെട്ടിരിക്കുന്നു.
സംസ്കൃതത്തിൽ നിന്നുള്ള പദമാണ് സുഖോതായ്.
(सुख "സന്തുഷ്ടി") + udaya (उदय "ഉദയം")  അതായത് "സന്തോഷത്തിന്റെ ഉദയം" എന്നാണ് ഈ വാക്കിന്റെ അർത്ഥം.
13-ആം നൂറ്റാണ്ടിനു മുമ്പ്, തായ് യുവാൻ ജനതയുടെ ൻഗോയെൻയാങ് സാമ്രാജ്യം (ചിയാങ് സായെന്നിനു മദ്ധ്യത്തിലായി, ലാൻ നായുടെ മുൻഗാമി), തായ് ലൂയെ ജനതയുടെ ഹിയോക്കാം സാമ്രാജ്യം (ചിയാംഗ് ഹങിനു മദ്ധ്യത്തിൽ, ചൈനയിലെ ആധുനിക ജിങ്ഹോങ്) എന്നിവയുൾപ്പെടെയുളള തായ് സാമ്രാജ്യങ്ങൾ വടക്കൻ മലനിരകളിൽ നിലനിന്നിരുന്നു.
സുഖോതായ് ഖേമർ സാമ്രാജ്യത്തിന്റെ അധീനതയിലായിരുന്ന ഒരു വ്യാപാര കേന്ദ്രവും ലാവോയുടെ (ഇന്നത്തെ ലോഫ്ബുരി) ഭാഗവുമായിരുന്നു.
ചാവോ ഫ്രായാ താഴ്‍വര യുടെ ഉപരിഭാഗത്തേയ്ക്കുള്ള തായ് ജനതയുടെ കുടിയേറ്റം നിർണ്ണയിക്കപ്പെടാത്തതും ക്രമേണയായി നടന്നതുമായ ഒരു പ്രക്രിയയായിരുന്നു.
ആധുനിക ചരിത്രകാരന്മാർ പ്രസ്താവിക്കുന്നതനുസരിച്ച്, സുഖോതായ് (സുഖോദയ) എന്നും ഉച്ഛരിക്കുന്നു) രാജ്യത്തിന്റെ ഖെമർ സാമ്രാജ്യത്തിൽ നിന്നുള്ള വിട്ടുപോകൽ ആരംഭിച്ചത്, 1180 കൾക്കു വളരെ മുമ്പുതന്നെ, സുഖാതായിലെയും പരിധിയിലുള്ള നഗരമായ സി സാറ്റ്ച്ചാനലാനിയുടേയും (ഇപ്പോൾ സുഖോതായി പ്രവിശ്യയുടെ ഒരു ഭാഗമായ അംഫോയെ) ഭരണാധികാരിയായിരുന്ന ഫോ ഖുൻ ശ്രീ നാവ് നാംതോമിന്റെ കാലത്തായിരുന്നുവെന്നാണ്.
ഏകദേശം 1180 ൽ ഖോംസാബാഡ് ഖ്ലോൺലാംപോങിന്റെ നേതൃത്വത്തിൽ ലാവോയിലെ മോൺ ജനത യുടെ തിരിച്ചുപിടിച്ചടക്കലുണ്ടാകുന്നതുവരെ സുഖോതായ് സാരമായ സ്വയംഭരണം ആസ്വദിച്ചിരുന്നു.
ഫൊ ഖുൻ ബംഗ്ക്ലാൻഖാവോ, ഫൊ ഖുൻ ഫാ മ്യാങ്ങ് എന്നീ രണ്ടു സുഹൃത്തുക്കൾ ഖെമർ സമ്രാജ്യത്തിന്റെ സുഖോതായിയിലെ ഗവർണ്ണറിനെതിരെ കലാപമുയർത്തി.
‘ഖുൻ’ എന്ന പദം ഒരു തായ് ഫ്യൂഡൽ സ്ഥാനപ്പേരാകുന്നതിനമുമ്പ്, കൊട്ടകെട്ടിയ ഒരു പട്ടണവും അതിനു ചുറ്റുപാടുമുള്ള ഗ്രാമങ്ങളേയും ഒന്നായി വിളിക്കപ്പെട്ടിരുന്ന മൂയെയാങ് എന്ന ഘടകത്തെ നിയന്ത്രിച്ചിരുന്ന ഭരണാധികാരിക്കു നൽകിയിരുന്ന ഒരു തായ് സ്ഥാനപ്പേരായിരുന്നു.
പഴയ ഉപയോഗത്തിൽ “പിതാവ്” എന്നർത്ഥം വരുന്നതും ‘ഫോ’ (พ่อ) എന്ന ഉപസർഗ്ഗമായി ചേർത്തിരുന്നതുമാണ് (ഗ്രാമീണ ആംഗലേയത്തിൽ ഇതിനെ Paw എന്ന ശബ്ദവും അർഥവുമായി താരതമ്യപ്പെടുത്താവുന്നതാണ്).
ബംഗ്ക്ലാൻഖാവോ ശ്രീ ഇന്ദ്രാദിത്യ എന്ന പേരിൽ സുഖോതായി ഭരിക്കുകയും ഫ്രാ റുവാങ് രാജവംശം ആരംഭിക്കുകയും ചെയ്തു.
അദ്ദേഹം തന്റെ ആദിമ രാജ്യത്തെ അതിർത്തി ഗ്രാമങ്ങളിലേയ്ക്കു വികസിപ്പിച്ചു.
1257 ൽ അദ്ദേഹത്തിന്റെ ഭരണകാലത്തിനു ശേഷം, സുഖോതായ് സാമ്രാജ്യം ചാവോ ഫ്രായ നദിയുടെ (അക്കാലത്ത് “മദർ ഓഫ് വാട്ടേർസ്” എന്നർത്ഥം വരുന്നതും തായ് ഭാഷയിൽ നദികളുടെ ജാതീയ നാമവുമായ ‘മെനാം’) ഉയർന്ന താഴ്‍വര മുഴുവനും പടർന്നു പന്തലിച്ചിരുന്നു
പരമ്പരാഗത തായ് ചരിത്രകാരന്മാർ സുഖോതായ് സാമ്രാജ്യത്തിന്റെ സ്ഥാപനം തങ്ങളുടെ രാജ്യത്തിന്റെ ആരംഭം തന്നെയായി കണക്കാക്കുന്നു.
എന്തെന്നാൽ, സുഖോതായിക്കു മുമ്പുണ്ടായിരുന്ന രാജഭരണത്തേക്കുറിച്ച് അവർക്ക് ശുഷ്കമായ അറിവേ ഉണ്ടായിരുന്നുള്ളൂ.
ആധുനിക ചരിത്ര പഠനങ്ങൾ സുഖോതായ് സാമ്രാജ്യത്തിനു മുമ്പുതന്നെ തായ് ചരിത്രം ആരംഭിച്ചിരുന്നുവെന്ന് യുക്ത്യാനുസാരം സ്ഥാപിക്കുന്നു.
എന്നിട്ടും സുഖോതായിയുടെ സ്ഥാപനം ഇന്നും ഒരു ആഘോഷിക്കപ്പെടുന്ന സംഭവമാണ്.
റാം ഖാംഹായെങിന്റെ കാലത്തെ വിപുലീകരണം
ഫൊ ഖുൻ ബാൻ മുവാങ്, അദ്ദേഹത്തിന്റെ സഹോദരൻ രാം ഖാംഹായെങ് എന്നിവർ ചേർന്ന് സുഖോതായ രാജ്യം വിപുലമാക്കി.
സുഖോന നദി ഇംഗ്ലീഷ് വിലാസം https://ml.wikipedia.org/wiki/Sukhona_River വടക്കൻ ഡ്വിന തടത്തിന്റെ ഭൂപടം.
മാപ്പിൽ‌ സുഖോന കാണിച്ചിരിക്കുന്നു.
വെലികി ഉസ്ത്യുഗ് പട്ടണത്തിലെ യുഗ് നദിയുടെയും (ഇടത്) സുഖോന നദിയുടെയും (മുകളിൽ) സംഗമസ്ഥാനമായാണ് വടക്കൻ ദ്വിന ആരംഭിക്കുന്നത്
വടക്കൻ ഡ്വിന നദിയുടെ കൈവഴിയായ റഷ്യയുടെ യൂറോപ്യൻ ഭാഗത്തുള്ള ഒരു നദിയാണ് സുഖോന (റഷ്യൻ: Су́хона).
റഷ്യയിലെ വൊലോഗ്ഡ ഒബ്ലാസ്റ്റിലെ ഉസ്റ്റ്-കുബിൻസ്കി , സോകോൾസ്കി , മെഹ്ദുരെചെൻസ്‌കി , ടോട്ടെംസ്കി , ടാർനോഗ്സ്കി , ന്യൂൿസെൻസ്‌കി , വെലികോസ്റ്റുഗ്സ്കി ജില്ലകളിലൂടെയാണ് സുഖോന ഒഴുകുന്നത്.
ഇതിന് 558 കിലോമീറ്റർ (347 മൈൽ) നീളവും അതിന്റെ തടത്തിന്റെ വിസ്തീർണ്ണം 50,300 ചതുരശ്ര കിലോമീറ്ററും (19,400 ചതുരശ്ര മൈൽ) ആണ്.
യൂറോപ്യൻ റഷ്യയിലെ ഏറ്റവും വലിയ നദികളിലൊന്നായ വടക്കൻ ഡ്വിന നദിയെ സൃഷ്ടിച്ചുകൊണ്ട് വെലിക്കി ഉസ്ത്യുഗ് പട്ടണത്തിനടുത്തുള്ള സുഖോന യുഗ് നദിയിൽ ചേരുന്നു.
സുഖോനയുടെ ഏറ്റവും വലിയ കൈവഴികൾ വോളോഗ്ഡ (വലത്), ലെഷ (വലത്), പെൽഷ്മ (ഇടത്), ദ്വിനിത്സ (ഇടത്), ടോൾഷ്മ (വലത്), സാരിയോവ (ഇടത്), ഉഫ്ത്യുഗ (ഇടത്), ഗൊരോഡിഷ്ന (വലത്ത്) എന്നിവയാണ്.
മാക്സ് വാസ്മെറിന്റെ എതിമോളജിക്കൽ നിഘണ്ടു അനുസരിച്ച്, നദിയുടെ പേര് റഷ്യൻ ഭാഷയിൽ നിന്നാണ് ഉത്ഭവിച്ചത്.
അർത്ഥമാക്കുന്നത് "അടിഭാഗം വരണ്ട (ദൃഢമായ) നദി" എന്നാണ്.
ഭൗതിക ഭൂമിശാസ്ത്രം
വോളോഗ്ഡ ഒബ്ലാസ്റ്റിന്റെ മധ്യ, കിഴക്കൻ ഭാഗങ്ങളിലും, അർഖാൻഗെൽസ്ക് ഒബ്ലാസ്റ്റിന്റെ തെക്ക് ഭാഗത്തും, കോസ്ട്രോമ ഒബ്ലാസ്റ്റിന്റെ വടക്ക് ഭാഗത്തും വിശാലമായ പ്രദേശങ്ങൾ സുഖോനയുടെ നദീതടത്തിൽ ഉൾപ്പെടുന്നു.
പ്രത്യേകിച്ച്, വോളോഗ്ഡ നഗരം സ്ഥിതി ചെയ്യുന്നത് സുഖോനയിലെ നദീതടത്തിലാണ്.
വോളോഗ്ഡ ഒബ്ലാസ്റ്റിലെ ഏറ്റവും വലിയ തടാകങ്ങളിലൊന്നായ കുബെൻസ്‌കോയ് തടാകവും തടത്തിൽ ഉൾപ്പെടുന്നു.
നദീതടത്തെ തെക്ക് നിന്ന് വടക്കൻ റിഡ്ജിന്റെ പടിഞ്ഞാറ് ഭാഗത്താൽ അതിർത്തി പങ്കിടുന്നു.
ഇത് സുഖോനയുടെയും കോസ്ട്രോമയുടെയും നദീതടങ്ങളെ വേർതിരിക്കുന്നു.
വടക്ക് നിന്ന്, സുഖോന നദീതടത്തെ പടിഞ്ഞാറ് ഭാഗത്ത് ഖരോവ്സ്ക് റിഡ്ജ് ഹിൽ ചെയിൻ അതിർത്തിയിൽ വാഗയുടെ നദീതടത്തിൽ നിന്ന് വേർതിരിക്കുന്നു.
സോകോൾ , ടോട്ട്മ , വെലികി ഉസ്ത്യുഗ് എന്നീ പട്ടണങ്ങളും ഗ്രാമങ്ങളും ജില്ലാ കേന്ദ്രങ്ങളായ ഷുയ്സ്കോയ് , ന്യൂക്സെനിറ്റ്സ എന്നിവയും സുഖോനയുടെ തീരത്താണ് സ്ഥിതി ചെയ്യുന്നത്.
കുബെൻസ്‌കോയ് തടാകത്തിന്റെ തെക്ക്-കിഴക്ക് ഭാഗത്താണ് സുഖോനയുടെ ഉറവിടം.
തെക്ക്-കിഴക്ക് ദിശയിൽ സുഖോന ഒഴുകുന്നു.
വലോഗ്ഡ നദിയും ലെഷാ നദിയും വലതുവശത്ത് നിന്ന് സ്വീകരിച്ച് വടക്കുകിഴക്കായി തിരിയുന്നു.
നദീതീരത്തിന്റെ ഭൂരിഭാഗവും കുന്നിൻ പ്രദേശങ്ങളിലൂടെ ഉയരമുള്ള കരകളിലൂടെ കടന്നുപോകുന്നു.
ഒക്ടോബർ അവസാനം മുതൽ നവംബർ വരെ സുഖോന മരവിപ്പിക്കുകയും ഏപ്രിൽ അവസാനം വരെയും മെയ് ആദ്യം വരെയും നദി തണുത്തുറയുന്നത് തുടരുകയും ചെയ്യുന്നു.
നാവിഗേഷനും കനാലുകളും
സുഖോന സഞ്ചാരയോഗ്യമാണ്.
പക്ഷേ കടത്തുവള്ളം ഒഴികെ യാത്രക്കാരുടെ ജലഗതാഗതം സാധ്യമല്ല.
കുബേനയുടെയും കുബെൻസ്‌കോയാരെ തടാകത്തിന്റെയും താഴത്തെ പ്രവാഹം സഞ്ചാരയോഗ്യമാണ്.
സുഖോനയുടെ തടത്തിൽ ഉൾപ്പെടുന്ന കുബെൻസ്‌കോയ് തടാകത്തിന്റെ വടക്കൻ ഭാഗം വടക്കൻ ഡിവിന കനാൽ കിരിലോവ് പട്ടണവും ഷെക്‌സ്‌ന നദിയുമായി ബന്ധിപ്പിച്ചിരിക്കുന്നു.
അതിലൂടെ വൈറ്റ് സീയുടെയും വോൾഗയുടെയും നദീതടങ്ങളെ ബന്ധിപ്പിക്കുന്നു.
പത്തൊൻപതാം നൂറ്റാണ്ടിൽ വോൾഗയെ വൈറ്റ് സീയുമായി ബന്ധിപ്പിക്കുന്ന പ്രധാന ജലപാതയാണ് കനാലും കുബൻസ്‌കോയ് തടാകവും.
എന്നിരുന്നാലും, 1930 കളിൽ വൈറ്റ് സീ - ബാൾട്ടിക് കനാൽ നിർമ്മിക്കപ്പെട്ടു.
വടക്കൻ ഡ്വിന കനാലിന് അതിന്റെ പ്രാധാന്യം നഷ്ടപ്പെട്ടു.
കനാൽ ഇപ്പോഴും പ്രവർത്തിക്കുന്നു.
ചരക്ക് ഗതാഗതവും ഇടയ്ക്കിടെയുള്ള ക്രൂയിസ് കപ്പലുകളും കനാലിലൂടെ സഞ്ചരിക്കുന്നു.
കനാൽ പിന്നീട് കുബെൻസ്കോയ് തടാകത്തിലേക്ക് പോകുന്നു.
ഈ പ്രദേശം ആദ്യം ഫിന്നോ-ഉഗ്രിക് ജനതയാണ് താമസിച്ചിരുന്നത്.
തുടർന്ന് വ്ലാഡിമിർ-സുസ്ഡാൽ പ്രിൻസിപ്പാലിറ്റിയുടെ ഭാഗമായ വെലികി ഉസ്ത്യുഗ് ഒഴികെ നോവ്ഗൊറോഡ് റിപ്പബ്ലിക് കോളനിവത്ക്കരിച്ചു.
ടോട്ട്മയെ ആദ്യമായി 1137-ലും 1207-ൽ വെലിക്കി ഉസ്ത്യുഗിലും പരാമർശിക്കപ്പെട്ടിട്ടുണ്ട്.
പതിമൂന്നാം നൂറ്റാണ്ടിൽ നോവ്ഗൊറോഡ് വ്യാപാരികൾ ഇതിനകം തന്നെ വൈറ്റ് സീയിലെത്തി.
അവലംബം പുറത്തേക്കുള്ള കണ്ണികൾ Sukhona River എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
{{ cite web }} :  CS1 maint: unrecognized language ( link )
സുഖ്ദേവ്സിങ് സുഖ
നിരോധിയ്ക്കപ്പെട്ട ഖലിസ്ഥാൻ കമാൻഡോ ഫോഴ്സിന്റെ മുഖ്യ സൂത്രധാരനായിരുന്നു സുഖ്ദേവ്സിങ് സുഖ അരുൺ വൈദ്യയുടെ കൊലപാതകത്തിനു പുറമേ അർജ്ജൻ ദാസ്,ലളിത് മാക്കൻ എന്നിവരുടെ വധത്തിനു പിന്നിലും സുഖയുടെ ആസൂത്രണമുണ്ടായിരുന്നു.
പഞ്ചാബ് നാഷനൽ ബാങ്കിന്റെ മില്ലർ ഗഞ്ച് ശാഖ കൊള്ളയടിച്ച് പണം കവർന്നതിലും സുഖയുടെ പങ്ക് തെളിയിക്കപ്പെട്ടു.
ഇതും കാണുക Letter sent by the two to the President of India asking for no clemency Harjinder Singh Jinda Sukhdev Singh Sukha Biography at a Sikh website describing him a martyr.
സുഖ്റ റബാബി
സുഖ്റ റബാബി (1922 – 1994) പാകിസ്താനിലെ ഒരു ചിത്രകാരിയായിരുന്നു.
1940കളിൽ യുവ ചിത്രകാരിയായിരുന്ന അവർ അഖിലേന്ത്യാ ചിത്രരചനാ മത്സരത്തിൽ വിജയിയായ ആദ്യ വനിതയായിരുന്നു.